Vitamin B2 100 mg plantaardige capsules 100 Solgar / Vitaminedesk
Vitamin B2 100 mg plantaardige capsules 100 Solgar
Solgar Vitamin B-2 100 mg (riboflavine) is goed voor het gezichtsvermogen. $525.00 Feiss VS29004-BS Brushed Steel Kincaid 4 Vanity Fixture
$664.00 Feiss VS9402-BS Brushed Steel Gravity 2 Light Vanity Fixture
$250.00 Hinkley Lighting - 5770BN - Lola Brushed Nickel 1 Light Bath Sconce Nuusdagboek 28 Maart
© Amanda Strydom
Vandag in die Geskiedenis: 30 April 1961
Adv. CR Swart se laaste dag as Goewerneur-generaal van SA
Die onafhanklikheidstrewe van die Nasionale Party was van die begin af in sy grondwet ingeskryf, en in 1934 is die betrokke art. 4 verander toe vir die eerste keer daarin bepaal is dat onafhanklikheid in ’n republikeinse staatsvorm verkry moet word.
Die hoof van so ’n staat sou President heet, maar tot met republiekwording was die staatshoof nog die Goewerneur-generaal. Adv. CR Swart, lank leier van die Nasionale Party in die Vrystaat en sy lewe lank vurige republikein, het op 12 Januarie 1960 die laaste Goewerneur-generaal van SA geword, ’n pos wat hy op hierdie datum neergelê het, hangende sy verkiesing tot die eerste Staatspresident van die Republiek van Suid-Afrika op 31 Mei 1961.
Spotprent vir die Dag: 25 jaar later…
Vandag in die Geskiedenis: 29 April 1875
Begin van die Dorslandtrek
Teen die tyd het ’n aantal Transvaalse Boere begin om Transvaal te verlaat op soek na ’n beter tuiste iewers in die onbekende binneland. Die eerste trekgroep het onder leiding van Gert Alberts gestaan en was deeglik georganiseer. Die elf families wat die voortou geneem het en wat later as ’n rampspoedige onderneming sou blyk, het daarin geslaag om met redelike sukses tot by die Ngamimeer te trek.
Dit was egter die groep wat hierna onder leiding van Jan Greyling en Louw du Plessis langs die Krokodilrivier versamel het, wat die grootste teëspoed sou ervaar. Na veel oponthoud het 480 blankes en ’n aantal bediendes met 128 waens en 1058 trekosse in April 1877 die Kalahari aangedurf. Van die begin was daar al onderlinge tweespalt. Boonop was die trek geheel en al te groot vir ’n roete waar water uiters skaars was.
Op plekke moes die water lepelsgewys uitgedeel word, of modder deur handdoeke en hemde gedruk word vir vogtigheid. Die meeste van die vee is in die proses verloor en 37 mense het die eerste twee maande hul lewens gelaat. Vele sou nog later sterf. ’n Derde, dog kleiner trek het kort hierna die Kalahari veilig deurgedring.
Maar die Trek as sodanig is eers grootliks beëindig toe grondgebied teen 1881 in Angola van die Portugese owerheid verkry is.
© Coenie de Villiers
Vandag in die Geskiedenis: 28 April 1945
© Pieter Smith
Vandag in die Geskiedenis: 27 April 1897
Chris Blignaut gebore
Met sy voordrag van ligte, humoristies Afrikaanse liedjies, wat hy self op die ukelele begelei het, het Chris August Blignaut groot populariteit geniet en die hele land in die twintiger-dertigerjare deurreis. Die plate wat hy gemaak het, het groot aftrek gekry en ’n groot rol gespeel om die Afrikaner se sanglus aan te wakker en hom aan te spoor om in sy eie taal te sing.
Hy is op 21 Julie 1974 oorlede. Die humoristiese en platvloerse het dikwels vir Afrikaans ’n deurbraak op nuwe terreine gemaak, omdat Nederlands aanvanklik gereserveer was vir die ernstiger, dieper dinge. In ’n tyd toe populêre sang gedreig het om heeltemal te verengels en die Afrikaner gekondisioneer is om sy eie taal te verag, het Chris Blignaut se vrolike en selfversekerde sang die volk aangegryp en die besef laat posvat dat dit lekker is om in Afrikaans te sing.
© Tarryn Lamb
Vandag in die Geskiedenis: 26 April 1900
Dr. WHJ Punt gebore
Willem Henry Jacobus Punt is in Pretoria gebore. As seun van Hollandse immigrante, studeer hy aanvanklik aan die staatsgimnasium in Amsterdam en later in Pretoria, waar hy in 1918 matrikuleer. In 1923 behaal hy die BA-graad aan die Universiteit van Pretoria en twee onderwysdiplomas; in 1932 die MA-graad in Aardrykskunde en in 1953 die PhD-graad aan die Universiteit van Stellenbosch met sy baanbrekerswerk Louis Trichardt se laaste skof. Vanweë sy liefde vir die behoud van die historiese oudhede en erfenisse in Suid-Afrika word dr. Punt in 1959 beginner, stigter en direkteur van die Stigting Simon van der Stel, wat hom onder meer ten doel stel om belangrikste historiese geboue van sloping te red, te bewaar en te restoureer.
In 1974 tree hy uit as direkteur. Dr. Punt was stigter van die Louis Trichardttrek-Monumentfonds, wat hom en sy komitee in staat gestel het om die Trichardt-gedenktuin in die destydse Lourenço Marques aan te lê. In 1967 word hy deur die SA Akademie vir Wetenskap en Kuns met ’n erepenning vereer vir kultuurhistoriese prestasie, “vir volhardende navorsing, jarelange onvermoeide ywer, taai wilskrag en hooggestemde idealisme”. Dr. Willem Punt is ’n rustelose denker en ’n navorser by uitstek. Met meer as honderd wetenskaplike publikasies van kultuurhistoriese aard, word hy vandag geroem as een van die grootste kultuurhistorici wat Suid-Afrika nog opgelewer het.
Posted by Paul Joubert on Monday, March 27, 2017 Under: Ons Geskiedenis
1780: Die eerste advertensie van 'n aborsiekliniek verskyn in die Morning Post in Londen.
1788: Maryland word die sewende staat van Amerika.
1977: Die lede van die Baader-Meinhoff-bende, Andreas Baader, Gudrun Ensslin en Jan Raape, word lewenslange tronkstraf opgelê.
1789: Muitery breek op die Bounty uit en kapt. William Bligh en 18 van dy bemanningslede word in 'n oop reddingsboot op die see na Java geplaas.
Cook in Australië:
1770: Kaptein James Cook land by Botany Bay, Australië, in sy skip Endeavour.
1969: Gharles de Gaulle bedank as Franse President.
1936: Prins Faroek word koning van Egipte na die dood van koning Foe'ad.
1923: Die eerste sokkereindstryd om die FA-beker word in die Wembleystadion in Londen gespeel.
1655: Jan van Riebeeck antwoord op die brief van die Here XVII oor die vestiging van Nederlanders in Houtbaai dat dit onwenslik sou wees om vryburgers so ver van die fort te laat woon.
1953: Selfregering word aan Japan toegeken nadat dit na die Tweede Wêreldoorlog weggeneem is.
1805: Die Hugenote-kerk, oftewel die Paarl se Strooidakkerk, word ingewy. Dit is deur Louis Thibault ontwerp en is na die Groote Kerk in Kaapstad Suid-Afrika se oudste kerk.
Die begrafnis van koningin Elizabeth vind plaas in die Westminster-abdy.
1947: Thor Heyerdahl van Noorweë en nog 5 man begin die vlotekspedisie na 'n eiland in die Stille Oseaan om te bewys dat die Indiane van Peru hulle in Polenesië sou kon vestig.
1996: Martin Bryant skiet 35 volwassenes en kinders dood en wond 17 by Port Arthur, naby Hobart in Tasmanië.
Mussolini en Minnares
1945: Landbenote skiet Benito Mussolini, Italiaanse Diktator, en sy mainnares, Clarette Petacci, en hang hulle op.
Skool in Natal
1945: Prof. J.C. van Rooy en dr. E.Greyling open die CNO bewaarskool met Afrikaans as onderiigmedium in Pietermaritzburg.
1919: Die Volkebond word gestig.
1968: Sian Edwards (28) word die eerste vrou in die koninklike operahuis in Convent Gardent dirigeer.
Next post: Dae uit ons...